《和千家诗六十首 其五十八 枫桥夜泊》
明代·李江

琴对高山剑倚天，枫桥月落夜孤眠。钟声惊破还家事，惆怅江湖万里船。

作者简介：李江，字朝宗，号亦山。开平人。明孝宗弘治五年（一四九二）举人。任广西梧州推官，以文章忤当道，罢归。有《亦山先生遗稿》四卷。清道光《肇庆府志》卷一八、民国《开平县志》卷三二有传。李江诗，以李文约藏清道光十五年刊本《亦山先生遗稿》为底本。